
Duminica Ortodoxiei 


Ortodoxia nu e înțeleasă întotdeauna corect. 
Pentru cei ce trăiesc în Europa Occidentală poate 
părea exotică şi fermecătoare prin ritual, fără a-i 
pătrunde doctrina. Ba uneori, poate fi considerată, 
“fundamentalista” şi nu mărturisitoare, aşa cum este 
de fapt. O seamă dintre români, din motive politice 
şi ideologice, în mod artificial şi viclean asociază 
Ortodoxia cu sisteme politice comuniste opuse. 

Ortodoxia însă este viata nouă, cu Hristos şi 
în Hristos, condusă de Duhul Sfânt. Biserica lui 
Hristos este ortodoxă, adică drept măritoare. De 
aceea prima duminică din Postul Mare este 
dedicată Ortodoxiei. 

Părintele Profesor Boris Bobrinskoy, decanul 
Institului Teologic Ortodox “Sfântul Serghie” din 
Paris, a scris un număr de omilii foarte bune legate 
de Duminica Ortodoxiei. Ele au fost traduse în 
româneşte de Domnul Vasile Manea, iar noi le 
tipărim incredinjati fiind de importanța lor. 


Ê ANDREI 
Arhiepiscop al Alba Iuliei 


ace SESTE w Ba 
Evanghelia de la Ioan (I, 44-51) 


În vremea aceea a vrut lisus să meargă în 
Galileea şi a găsit pe Filip şi i-a zis: vino după Mine. 
Şi Filip era din Betsaida din oraşul lui Andrei şi al 
lui Petru. Filip a găsit pe Natanail şi i-a zis: am găsit 
pe Acela despre care a scris Moise în lege şi au 
scris proorocii, pe lisus, fiul lui Iosif din Nazaret. 
Iar Natanail i-a zis: din Nazaret poate să fie ceva 
bun? Şi Filip i-a răspuns: vino şi vezi. lisus a văzut 
pe Natanail venind către Dânsul şi a zis despre el: 
iată cu adevărat israelitean în care nu este viclesug! 
Natanail L-a întrebat: de unde mă cunoşti? Iar lisus 
răspunzând, i-a zis: mai înainte ca Filip să te cheme, 
te-am văzut când erai sub smochin. Răspuns-a 
Natanail şi I-a zis: Rabi, Tu eşti Fiul lui Dumnezeu, 
Tu eşti Împăratul lui Israel. Răspuns-a Iisus şi i-a 
zis: pentru că ţi-am spus că te-am văzut sub smochin, 
crezi? Mai mari decât acestea vei vedea. Apoi i-a 
zis: adevărat, adevărat vă spun că de acum veţi 
vedea cerul deschizându-se şi pe îngerii lui 
Dumnezeu suindu-se şi pogorându-se peste Fiul 
Omului. 


m Ia UD 


Din Epistola către Evrei a Sfântului Apostol 
Pavel, citire: (XI, 24-26, 32-40) 


Fraţilor, prin credință Moise, când s-a făcut 
mare, n-a voit să fie numit fiul fiicei lui Faraon, ci a 
ales mai bine să pătimească cu poporul lui 
Dumnezeu, decât să aibă dulceata păcatului cea 
trecătoare, socotind că batjocorirea lui Hristos este 
mai mare bogăţie decât comorile Egiptului, fiindcă 
se uita la răsplătire. Şi ce voi mai zice? Căci timpul 
nu-mi va ajunge, ca să vorbesc de Ghedeon, de 
Barac, de Samson, de Ieftae, de David, de Samuil 
şi de prooroci, care, prin credință, au biruit imparatii, 
au făcut dreptate, au dobândit făgăduințele, au 
astupat gurile leilor, au stins puterea focului, au 
scăpat de ascuţişul săbiei, s-au împuternicit, din 
slabi ce erau s-au făcut tari în război, au întors 
taberele vrăjmaşilor în fugă. Prin ei, unele femei şi- 
au luat pe morţii lor inviati. Unii au fost chinuiti, 
neprimind izbăvirea, ca să dobândească mai bună 
înviere; alții au suferit batjocură şi bici, ba chiar 
lanţuri şi închisoare. Au fost ucişi cu pietre, au fost 
puşi la cazne, au fost tăiaţi cu fierăstrăul, au murit 
ucişi cu sabia, au pribegit în piei de oaie şi în piei 

de capră, lipsiţi, stramtorati, rău primiţi. Ei, de care 
lumea nu era vrednică, au rătăcit în pustii şi în munţi 
şi în peşteri şi în crăpăturile pământului. Şi toţi 
aceştia, care, pentru credinţa lor, au fost de 
pomenire, n-au primit ce le fusese făgăduit, pentru 
că Dumnezeu rânduise pentru noi ceva mai bun, ca 
să nu ia fără de noi desăvârşirea. 


os bis ALD 


IMNOGRAFIE 


Tropar, glasul al 2-lea: 

Preacuratului Tău chip ne închinăm Bunule, 
cerând iertare greşelilor noastre, Hristoase 
Dumnezeule. Că de voie ai binevoit a Te sui cu trupul 
pe Cruce, ca să scapi din robia vrăjmaşului pe cei pe 
care i-ai zidit. Pentru aceasta cu mulţumire strigăm 
Tie: Toate le-ai umplut de bucurie, Mântuitorul 
nostru, Cel ce ai venit ca să mântuieşti lumea. 

Condac, glasul al 8-lea: 

Cuvântul Tatălui Cel necuprins, din tine, 
Născătoare de Dumnezeu, S-a cuprins întrupându- 
Se; şi chipul cel întinat, la chipul cel dintâi 
întorcându-l, cu dumnezeiasca podoabă !-a 
amestecat. Deci, mărturisind mântuirea, îl închipuim 
cu fapta şi cu cuvântul. 

Stihiră de la vecernie: 

Cu sfintele icoane se luminează acum, 
împodobindu-se ca o mireasă, Biserica lui Hristos, 
şi pe toți îi cheamă să prăznuiască duhovniceste. 
Să ne adunăm dar cu un gând şi cu o credinţă, cu 
bucurie slăvind pe Domnul. 

Icoana, chipul Celui iubit 
(18 martie 1973) 


În numele Tatălui, al Fiului si al Sfântului Duh. 

Sărbătoarea Triumfului Ortodoxiei este legată 
de istoria Bisericii din secolele VIII şi IX. După ani 
si ani de luptă şi de persecuții sângeroase, după 
„mărturia”, adică martiriul mărturisitorilor 
credinţei, cel de-al VII-lea Sinod Ecumenic întrunit 
la Niceea (Niceea II) a formulat sensul teologic al 
icoanei şi a restabilit cinstirea sfintelor imagini. 
Această sărbătoare a căpătat mai târziu o 
semnificaţie mai generală. Ea celebrează si afirmă 
credinţa Bisericii împotriva tuturor ereziilor. Ea 
afirmă sinteza edificiului teologic al Ortodoxiei şi 
adevărul întreg al lui Hristos transmis prin Duhul 
Sfânt, în care Dumnezeu se revelează continuu. 
Biserica noastră uimeşte prin abundența formelor 
îmbrăcate de învăţătura sa şi manifestate în 
iconografie. Comparaie cu limbajul actual al fraţilor 
noştri separați, această abundență si chiar această 
supraabundenţă de veşminte așezate peste miezul 
lucrurilor este, aproape că am putea spune, prea greu 

de purtat. Trebuie să avem grijă pentru a nu 
confunda taina cu această îmbrăcăminte exterioară 
legată de diferite timpuri şi locuri. 


Doctrina vrea, mai întâi şi înainte de orice, să 
fie fidelă tainei lui Hristos. Trebuie să amintim fără 
încetare că ea este o scară. În Evanghelia după loan 
citită în această zi, Domnul promite că vom vedea 
cerul deschizându-se şi pe îngerii lui Dumnezeu 
suindu-se şi coborându-se peste Fiul Omului (loan 
1, 51). Aceasta aminteşte de scara lui Iacov pe care 
îngerii urcă şi coboară între pământ şi cer. Or, după 
Întruparea Domnului, Fiul lui Dumnezeu nu se mai 
află în partea de sus a scării. El este printre noi, iar 
îngerii se suie si coboară peste El, Care rămâne in 
mijlocul nostru. Prezenţa lui lisus Hristos este o 
realitate simplă, pură, unică. Trebuie să mergem 
dincolo de cuvinte, de figuri, de simboluri, pentru 
a contempla chipul lui Hristos şi, în El, chipul 
Tatălui. Dacă nu suntem capabili de aceasta, chiar 
bogăţia noastră ne condamnă. Postul Mare este 
rânduit pentru a ne permite această interiorizare a 
tainei, această pătrundere în chiar miezul tainei. 

Sfântul Leon cel Mare spunea că vederea 
Mântuitorului în viaţa terestră a trecut în Sfintele 
Taine. Acestea ne fac accesibilă prezența Sa, ne 

permit să ne împărtăşim în chip sensibil de prezenţa 
Sa. Icoana, de asemenea, este o Taină a Celui 
Nevăzut, o actualizare a Celui Veşnic, a lui 
Dumnezeu care a înălțat trupul omenesc până la 
dumnezeire. Icoana, această bucată de lemn 
acoperită de câteva culori, este purtătoare a unirii 
nuptiale dintre natura umană şi natura divină, între 
om şi Cel care şi-a asumat sărăcia noastră pentru a 
ne face să participăm la bogăţia Sa. Căutarea lui 
lisus este în inima Sfintei Tradiţii, iar icoana este 
una dintre căile care poartă către inima cea mai 
curată şi profundă. Fie ca această contemplare a 
chipului Celui iubit să-și facă loc în noi toţi, şi prin 
noi în alţii ! 

Să încercăm să păstrăm laolaltă cele două 
extremităţi ale tainei: taina lui lisus, făcând 
abstracţie de toate cuvintele, căci Evanghelia 
singură ajunge şi vorbeşte prin ea însăşi; şi taina 
experienţei, a cunoaşterii, a deplinătăţii şi a 
abundenței bogățiilor adunate de Biserică în Duhul 
Sfânt. Căci în Biserică putem trăi mai profund 
Evanghelia şi vom accede la deplinătatea bogăției 
Tatălui. 

Amin. 

Simplitate evanghelică 
(7 martie 1982) 


În numele Tatălui, al Fiului şi al Sfântului Duh. 

Această duminică a Triumfului Ortodoxiei, care 
îi adună pe toţi ortodocşii, este un moment de 
densitate excepţională, căci ne permite să ne 
conștientizăm identitatea, tradiţia si actualitatea. Nu 
ascundem însă cât de dificilă este această adunare 
împreună, cât de neobişnuită și de superficială chiar, 
şi în ce măsură adevărata comuniune a ortodocșilor 
— credincioşi şi ierarhie — deranjează obiceiurile 
noastre. Este nevoie de tot suflul Duhului Sfânt pentru 
a îndepărta, sau pur şi simplu pentru a reduce puţin 
şi pentru scurtă vreme, compartimentările etnice, 
politice şi sociologice atât de bine stabilite. Dar este, 
de asemenea, un moment de mărturie smerită, fără 
triumfalism sau condescendenta, despre această 
deplinătate a vieții dumnezeieşti, pe care Dumnezeu 
ne-o dă în condiţii sociale şi politice adesea precare. 

Despre ce să vorbim, sau mai degrabă despre 
ce să nu vorbim ? Înainte de toate aş vrea să spun 
că Ortodoxia sau este o credință rugătoare, trăită, 

arzătoare, sau nu este. Numai autenticitatea sa, numai 
focul Duhului Sfânt poate depăşi încercările, conflictele, 
şi poate învinge: materialismul înconjurător care tinde 
să ne sufoce. 

Miza Sinoadelor Ecumenice — precum dogmele 
referitoare la dumnezeirea lui Hristos şi a Sfântului 
Duh, la deplina omenitate a Domnului, cinstirea 
icoanelor, deplina realitate a luminii dumnezeieşti 
necreate, în viata noastră - miza tuturor acestora 
este mântuirea omului, mântuirea în toată 
deplinătatea sa. Şi astfel doctrina Bisericii — adică 
Ortodoxia — este de nedespărțit de regula sa si de 
tradiţia sa de rugăciune. Doar cel care se roagă este 
teolog. Dar credinţa şi rugăciunea nu înlocuiesc 
căutarea omului, fără de care acestea ar fi o 
aproximare întotdeauna nesatisfacuta şi 
nesatisfăcătoare, o sete niciodată astâmpărată, o 
îndoială niciodată depăşită. Biserica este locul 
prezenţei treimice în lume, iar omul îi este templul 
privilegiat. 

` Adevărat, adevărat zic vouă, de acum veţi vedea 
cerul deschizându-se şi pe îngerii lui Dumnezeu 
suindu-se şi coborându-se peste Fiul Omului. 
Această promisiune a lui lisus făcută chiar la 
începutul propovăduirii în Galileea lui Natanael si 
Filip se împlineşte în actualitatea Bisericii. Această 

promisiune este reamintită de Duminica Ortodoxiei 
sau de Ortodoxie pur şi simplu: zidul care îl separa 
pe om de Dumnezeu s-a dărâmat. Dumnezeu intră în 
viaţa noastră, iar noi intrăm în viaţa lui Dumnezeu; 
o comunicare reală se instalează, se reface, tinzând 
să devină permanentă în existenţa noastră omenească. 
Veţi vedea cerul deschizându-se ..., în lisus se 
descoperă o scară tainică ce îl uneşte pe om cu 
Dumnezeu. Si această scară rămâne în permanență 
în Biserica Trup al lui Hristos. În Biserică se 
realizează şi se trăieşte această întâlnire a cerului 
cu pământul, prin puterea veşnic lucrătoare a 
Sfântului Duh. 


Desigur, această comuniune dumnezeiască se 
realizează în fiecare dintre noi şi, în cel mai înalt 
grad, în sfinţi. Lauda şi mijlocirea lor, în primul 
rând a Maicii Domnului şi a puteriior ingeresti, dau 
rugăciunii şi vieţii noastre o deplinătate neegalată, 
un sentiment mereu nou şi proaspăt de bucurie şi 
de veselie. Câţi sfinţi contemporani rămân ignorati 
sau anonimi, câte lacrimi, câte suferinţe şi câtă 
tandrete strălucesc înaintea lui Dumnezeu ca 
nestematele unei coroane fără pret! Coroana 
Apostolilor şi a Sfinţilor Părinţi, coroana martirilor 
de altădată $i de astăzi, care, canonizati sau nu, apar 

preamăriți în ochii lui Dumnezeu, coroana celor 
căsătoriţi. Întotdeauna harul Sfântului Duh este cel 
care suplineste neputintele noastre, care ne vindecă 
infirmitatile, care ne face apți pentru a fi în slujba 
Împărăției. Sfinţii si noi ceilalți, suntem din acelaşi 
aluat: harul Botezului și al Sfintelor Taine are 
întotdeauna aceeaşi acţiune îndumnezeitoare a 
Duhului lui Hristos. În fiecare dintre noi se degajă 
treptat chipul slavei de negrăit, chiar dacă purtăm 
stigmatele păcatelor noastre. 

Prinşi cum suntem într-o actualitate imediată, 
dezorientati sau descurajati din cauza loviturilor 
venite din partea unei lumi oarbe şi rele, nu mai 
ştim să deosebim lucrarea Sfântului Duh în istoria 
lumii, în istoria noastră, cea căreia îi suntem în 
același timp miză si protagonişti. Tatăl Meu până 
acum lucrează, si Eu lucrez (loan 5,17), spune lisus. 
Epoca noastră, ca toate celelalte, este cuprinsă în 
istoria mântuirii, aceea a răspândirii dragostei infinite 
a lui Dumnezeu până la plinirea vremii. Şi timpul 
în care noi trăim este unul al harului extraordinar, 
de strălucire intensă a revelatiei, chiar dacă 
Ortodoxia si creştinismul întreg par să fie amenințate 
de compromisuri politice, de scleroză, de sufocare 
şi suferă din cauza accentuării materialismului, a 
religiilor necrestine şi a spiritualitatilor de evaziune. 

As vrea, de asemenea, să-mi exprim teama că, 
în cadrul mişcării ecumenice, s-ar putea ca bogăția 
tradiţiei noastre bimilenare să acopere chipul lui 
Hristos, cel care apare în Fericiri. Structurile 
Bisericii, canoanele sale, simbolurile, cultul, 
instituţiile sale, toate acestea nu există decât pentru 
a fi în slujba Evangheliei, în slujba omului şi a 
acestei lumi pe care Dumnezeu a iubit-o atât de mult. 
Mesajul Ortodoxiei trebuie să devină în fiecare 
dintre noi mesajul Evangheliei. Pentru aceasta 
trebuie să parcurgem trei etape succesive şi în 
acelaşi timp simultane, fiecare la nivelul său, potrivit 
posibilităţilor si priceperii sale. Prima etapa este 
deprinderea credintei Bisericii, asa cum a fost 
exprimată de-a lungul tradiţiei sale duhovniceşti, a 
experienţei sale ascetice, în doctrina Sinoadelor, 
prin tainele vieţii liturgice; deprinderea respectării 
poruncilor evanghelice, a exigenţelor ce decurg de 
aici şi care conduc aici. A doua etapă este cea a 
decantării, a liniştii, a întoarcerii la esenţial: chipul 
îndurerat, plin de slavă şi de dragoste al lui lisus. A 
treia etapă este cea a deplinătăţii integrale, a 
simplităţii evanghelice, când cuvintele cele mai 
simple transmit flacăra cea mai puternică, precum 
cuvintele din titlul volumului /isus, simple priviri 

asupra Mântuitorului! . Trebuie făcută o lungă 
ucenicie pentru ca limbajul nostru şi accentele pe 
care le punem să ajungă la transparenţa icoanei si a 
privirii sfinţilor. 

Forța Ortodoxiei nu constă deci în a abuza de 
terminologia sa teologică. Căutarea simplităţii şi a 
smereniei în limbaj si în viaţă, pentru a lăsa să 
transpară prezenţa şi cuvântul Mântuitorului, 
constituie o necesitate fundamentală a mărturiei 
noastre ecumenice, a participării noastre la dialogul 
cu fraţii care s-au separat de noi si, mai mult, a 
mărturiei noastre zilnice printre fraţii noştri oamenii, 
în timpurile si locurile în care Dumnezeu ne-a așezat 
şi ne-a binecuvântat. Mărturia ecumenică a 
Ortodoxiei nu cere doar transparenţă fata de mesajul 
Evangheliei, ci si sfintenia şi curăţia vieţii, iubirea 
puternică pentru adevăr dimpreună cu iubirea 
smerită a fraţilor noștri. În pofida dificultăţilor 
aparent crescânde şi chiar de nedepăşit, unitatea 
creştinilor în adevăr, viaţă, rugăciune, în slujire şi 
iubire rămâne un imperativ fundamental al credinţei 
noastre. Ortodocşii nu pot să se sustragă de la 
aceasta fără să contrazică rugăciunea Mântuitorului 


! Un călugăr al Bisericii Răsăritene, Jésus, simples regards sur le 
Sauveur, Ed. Chevetogne. 

Însuşi: ca să fie una precum Noi una suntem (loan 
17, 22). Să dea Dumnezeu să ne împărtăşim în Duh 
din patimile Trupului Său, care este Biserica, și să 
le devenim ecoul iubitor în cea mai profundă parte 
a fiinţei noastre, pentru ca lucrarea creatoare şi 
triumfătoare a Sfântului Duh să continue în mijlocul 
lumii noastre! 
Amin. 

O scară către Domnul 
(11 martie 1984) 


În numele Tatălui, al Fiului şi al Sfântului Duh. 

Ce este Ortodoxia ? Cum să vorbim despre tot 
ceea ce cuprinde acest cuvânt unic şi esenţial, 
Ortodoxia ? Primul gând ne îndeamnă să evocăm 
istoria Sinoadelor Ecumenice, să reamintim că 
această sărbătoare — instituită în 843, la capătul unui 
lung şi dureros conflict provocat de iconoclasm — 
afirmă şi proclamă pentru totdeauna dogma sfintelor 
icoane. De atunci se poate spune că cinstirea 
icoanelor a devenit una dintre caracteristicile 
evidente, vizibile, ale Ortodoxiei astăzi în lume şi, 
în particular, în dialogul ecumenic. Icoana, în 
realitatea sa profundă, aparţine nu unei viziuni 
estetice, ci viziunii interioare a credinţei şi 
experienţei ortodoxe. 

Într-un fel, această sărbătoare a Ortodoxiei 
celebrează, de asemenea, rezultatul unei foarte lungi 
şi bogate perioade din istoria creştinismului. Ea 
încheie perioada marilor Sinoade, care reprezintă 
împlinirea unei reflecţii teologice extraordinare, si 

care a fost bogată în sfinţi si în teologi. Părinţii din 
această epocă au ştiut să formuleze multiplele 
aspecte ale credinţei noastre creştine în limbaj 
omenesc. Gândirea lor creatoare nu este moartă, căci 
în tradiţia Bisericii şi în Duhul Sfânt credinţa rămâne 
mereu creatoare. Iar dacă noi suntem astăzi chemaţi 
să continuăm lucrarea Sfinţilor Părinţi şi a marilor 
Sinoade, este pentru că noi le suntem moştenitori. 
Căci de-a lungul primului mileniu, structura 
Bisericii, organizarea ierarhică a clerului şi a 
sacerdotiului, formularea doctrinei şi, de asemenea, 
a evlaviei, spiritualitatea, practica Rugăciunii lui 
lisus sau sinteza liturgică au atins perfecțiunea 
formelor si bogăţia de expresie pe care noi o trăim 
şi astăzi. 

Or, începând cu separarea Bisericilor, în secolul 
XI, şi mai ales după eșecul Sinoadelor unioniste din 
secolul XV, termenul ,,ortodoxie” a rămas să 
desemneze o confesiune creştină între altele. Când 
vorbim despre Biserica Ortodoxă, în mod 
subinteles, o deosebim de Biserica Catolică, de 
Bisericile Reformate și de alte Biserici. Ea apare 
atunci ca o confesiune şi o Biserică exclusivă, 
minoritară, prigonită și totuşi triumfatoare şi 
triumfalistă. Dar nu este deloc acesta sensul 
sărbătorii de astăzi: nu este vorba de a semnala 

exclusivitatea unei confesiuni și a unei Biserici pentru 
a o opune altora. Este vorba de a sărbători esentialul, 
adică chiar miezul credinţei si al tainei Bisericii. 

A vorbi despre Ortodoxie înseamnă deci a vorbi 
despre esenţial, a alătura bogăţia expresiilor 
credinței noastre la naturaletea credinţei, a reveni 
de la inepuizabila multitudine a creaţiilor Bisericii 
realizate de-a lungul veacurilor, la simplitatea 
cuvântului şi a mesajului Evanghelici. Se întâmplă 
ca Ortodoxia să ne strivească puţin prin desăvârşirea 
sa, prin profunzimea gesturilor sale, a textelor si a 
simbolurilor sale. Această bogăţie poate fi 
comparată cu varietatea culorilor prismei care se 
reunesc toate într-o lumină albă. Lumina albă este 
aceea care strălucea vizibil pe chipul lui Hristos pe 
Muntele Tabor şi care, în mod nevăzut, străluceşte 
de-a pururi. 

Ortodoxia nu trebuie să fie pentru noi un obiect 
de cercetare, ci singurul scop al vieţii noastre, căci 
calea vieţii noastre este Hristos Cel viu şi dătător 
de viaţă, este Hristos Cel înviat si Care ne invie, 
Hristos prezent în cuvântul Evangheliei pe care am 
ascultat-o, Hristos prezent în Sfânta Euharistie, 
Hristos prezent în Biserica ce este marea Taină a 
mântuirii noastre. 

Ortodoxia este, de asemenea, Hristos prezent în 

cel mai mic dintre fraţii nostri. Adevărat, adevărat 
zic vouă, întrucât ați facut unuia dintr-aceşti fraţi 
ai Mei, prea mici, Mie Mi-ati făcut (Matei 25, 40). 
Să nu uităm această identitate între Hristos şi frate. 
Când spunem „frate ”, vorbim despre orice om creat 
de Dumnezeu pentru a intra în comunitatea umană 
şi pentru a deveni fiu al lui Dumnezeu. Noi, creştinii, 
suntem căi pentru cei care îl ignoră încă pe 
Dumnezeu, care nu ştiu că poartă în ei chipul lui 
Dumnezeu. 

Ortodoxia este drumul care conduce către 
Domnul. Este scara pe care urcăm către Domnul, 
cu trudă, cu greutate, în elanul fierbinte de fiecare 
zi. Dar Domnul este El Însuşi această scară. Dacă 
EI este ţinta urcusului nostru, tot El este și punctul 
de plecare al acestuia, şi ne tine de mână la fiecare 
treaptă pe care o urcăm. Biserica este, de asemenea, 
această scară care ne permite să ne apropiem 
neîncetat de Domnul nostru lisus Hristos. Nu o 
spune oare chiar El în Evanghelia citită in aceasta 
zi: Veţi vedea cerul deschizându-se şi pe îngerii lui 
Dumnezeu suindu-se şi coborându-se peste Fiul 
Omului ? În viziunea patriarhului Iacob, Dumnezeu 
se afla în vârful scării. De acum înainte, Fiul Omului 
este la baza scării, Fiul lui Dumnezeu se află printre 

noi şi este in noi. El este în noi din momentul in 

care fiinţa noastră este renăscută în El şi prin El în 
Botez. El este întru noi mai mult, de la o zi la alta, 
de la o Euharistie la alta, de la o sărbătoare la alta, 
de la un Paste la altul. Fiecare Euharistie, fiecare 
sărbătoare, fiecare zi de Paşti constituie o treaptă 
pe această scară ce leagă pământul de cer. 

Pe această scară încercăm noi să urcăm, mai ales 
în perioada de pregătire dinaintea Paştilor. Osteneala 
din Postul Mare — cu asceza sa, cu cântecele sale şi 
cu rugăciunile sale particulare, prin post si prin 
căutarea mai intensă a iubirii, a tăcerii şi a 
interiorităţii — are in vedere această urcare. 
Ortodoxia este, de asemenea, elanul spre înalt care 
ne antrenează viata. Ori, taina acestui elan care ne 
împinge dincolo de noi înşine, care face să ne 
depăşim propriile descurajări, oboseli, tristeti, 
păcate, taina acestui elan nu este alta decât Duhul 
Sfânt. Duhul Sfânt în persoană ne dă această 
ușurință, această forță de înălţare care ne ridică fără 
încetare, mai sus, spre patria noastră cerească. 
Ortodoxia este, în același timp, calea către Hristos 
şi harul ce vine de la Hristos. Este plinătatea harului 
şi simplitatea drumului, plinătatea harului care face 
calea uşoară. 

Amin. 


25 


Revărsarea vieţii dumnezeieşti în lume 
(3 martie 1985) 


În numele Tatălui, al Fiului şi al Sfântului 
Duh. 

În această zi de sărbătoare a Triumfului 
Ortodoxiei, suntem chemaţi să dăm socoteală despre 
credinţa noastră, despre identitatea noastră, despre 
nădejdea noastră. A vorbi despre Ortodoxie 
înseamnă a vorbi despre ceea ce este mai de pret în 
această credinţă şi în această nădejde. Dar se poate 
oare defini sau chiar descrie participarea la taina 
lui Dumnezeu, la taina vieţii treimice, la aceasta 
viaţă ce se revarsă în existenţa noastră umană, în 
starea noastră de păcat si în decăderea noastră ? Ar 
trebui să se oprească timpul pentru ca să vorbim cu 
vrednicie despre taina credinţei noastre şi pentru a 
o cânta, mai degrabă decât să vorbim despre ea, 
printr-un cântec care să sugereze tăcerea stării de 
plenitudine si de adorare. Căci a vorbi despre 
credinţa noastră ortodoxă înseamnă înainte de toate 
a vorbi despre taina sfântă a dumnezeiestii şi 
cinstitei Treimi, Alfa şi Omega vieţii noastre, care 

ne tine în viata, şi care lucrează în noi fără încetare 
pentru a ne face din ce în ce mai asemănători 
chipului Său. 

A vorbi despre impartasirea treimică înseamnă 
a vorbi despre lucrarea lui Dumnezeu în viaţa 
noastră. Tatăl Meu până acum lucrează (loan 5, 17). 
Duhul Sfânt este la lucru în noi. După odihna lui 
Dumnezeu din ziua a şaptea, după păcatul omului, 
Dumnezeu a reînceput să lucreze până în marca zi 
a Sambetei sfinte, când din nou se odihneşte după 
lucrarea Sa. De acum înainte El lucrează prin noi. 
A vorbi despre dumnezeiasca Treime înseamnă a 
vorbi despre taina pascală ce ne descoperă dragostea 
nesfârşită a Sfintei Treimi, pentru că taina pascală 
este înainte de toate cea a Tatălui, care asa a iubit 
lumea încât pe Fiul Său Cel Unul-Născut L-a dat 
ca oricine crede in El să nu piară, ci să aibă viață 
veșnică (loan 3, 16). 

Taina pascală este ascultarea desăvârşită a lui 
Hristos faţă de voinţa iubitoare a Tatălui. Taina 
pascală este moartea şi învierea prin care lisus a 
trecut singur, pentru ca urmându-L, noi, de 
asemenea, să putem cunoaşte de acum moartea 
vechiului om cu păcatele sale şi învierea viitoare în 
viaţa şi în Sfintele Taine ale Bisericii. În fine, taina 
pascală este puterea si harul Sfântului Duh care 

sălășluia în toată deplinătatea în Iisus în toate 
momentele vietii Sale şi care acum se revarsă în 
lume prin Biserică, într-o Cincizecime continuă. 
Biserica este imaginca Sfintei Treimi. Ea este, 
de asemenea, comuniune a Sfinţilor în măsura în 
care Sfânta Treime este principiul oricărei 
comuniuni. În Biserică și în viaţa noastră trebuie să 
se realizeze această comuniune treimică ce ne este 
oferită. Comuniunea Sfinţilor în Biserică este unirea 
cerului cu pământul în jurul Mielului fara 
meteahnă? , jertfit şi biruitor. Biserica este un loc al 
harului, în care viaţa dumnezeiască ni se transmite 
şi ne transforma, în măsura în care o acceptăm, după 
asemănarea dumnezeiască. Taina Bisericii este 
minunea mereu înnoită, întotdeauna de necrezut şi 
pusă la îndoială, a revărsării vieţii dumnezeiesti în 
existenţa noastră omenească, prin mijlocirea 
Sfintelor Taine. Biserica însăşi este Sfântă Taină, şi 
totul în Biserică este Sfântă Taină, sfinţenie, totul 
este dar. De aceea Biserica este acea scară pe care a 
văzut-o în vis Iacov şi despre care Iisus ne vorbeşte 
astăzi: Veţi vedea cerul deschizându-se şi pe îngerii 
lui Dumnezeu suindu-se şi coborându-se peste Fiul 
Omului. Pe această scară, imagine a Bisericii şi a 


2 Aluzie la Ieșirea 12, 5 (n. tr.). 

Evanghelici, urcă şi coboară îngerii lui Dumnezeu, 
iar harul lui Dumnezeu vine peste noi si ne înalță. 
Pe această scară, şi numai pe aceasta, putem să 
urcăm către Domnul. 

Biserica este comuniunca Sfinţilor, a îngerilor, 
a celor vii şi a celor morți împreună, uniţi în jurul 
Mielului ceresc: acestei adunări ne alăturăm când 
aducem rugăciune de laudă si în Euharistie. Prezenţa 
Sfinţilor — în primul rând a Prea Sfintei și preacuratei 
Maicii Domnului — şi unirea celor vii si a celor morţi 
sunt trăite cu o intensitate unică în credinţa, în 
experienţa şi în liturghia Bisericii Ortodoxe. Căci 
acesta este adevărul ultim al întregii Biserici, de a 
se întruni în Euharistie în jurul Mielului, în 
strălucirea slavei treimice. Astfel, „Triumful 
Ortodoxiei” este minunea permanentă a transmiterii 
vieţii dumnezeiesti prin şi în ciuda slăbiciunilor 
noastre, a încetinelii noastre, a contradictiilor şi 
minciunilor, a necurăţiilor noastre, a ambițiilor şi 
lasitatilor noastre. 


Pentru ca Biserica să fie mai frumoasă, mai 
curată, mai feciorelnică încă şi mai slăvită, Postul 
Mare ne invită la un efort spiritual, la rugăciune 
mai intensă, la un post mai sincer, la dragoste 
reînnoită faţă de aproapele, pentru a ajunge la o şi 

mai mare transparenţă, permiţând luminii 
dumnezeiesti să răzbată prin noi. Să devenim 
transparenti pentru ca lumina lui Hristos să 
strălucească in lume prin intermediul vieților 
noastre. Cu cât o sticlă este mai transparentă, cu 
atât ea devine mai nevăzută şi transmite mai fidel 
lumina si imaginea. Cu cât Biserica este mai 
transparentă şi cu cât se smereste pe sine în fata 
mesajului Mântuitorului şi înaintea prezenţei Sale 
dătătoare de viaţă, cu atât se deschide mai tare 
slujirii lui Dumnezeu si a oamenilor, devenind o 
icoană a lui Dumnezeu pentru oameni şi o icoană a 
oamenilor înaintea lui Dumnezeu. Astfel, Biserica, 
adevărată icoană, nu se autoimpune. Dar lumina si 
iubirea strălucesc prin ele însele în întuneric si se 
răspândesc prin adevărul şi frumuseţea lor. Veniti 
şi vedeţi, spune Iisus primilor Săi ucenici. Venifi si 
vedeți, aceste cuvinte ne cheamă, dar ele judecă, de 
asemenea, Biserica si pe creştini. Suntem noi oare 
după chipul lui Hristos într-o asa măsură încât 
văzându-ne ceilalţi să creadă şi venirea lor să fie 
evidentă? 

Sărbătorim în această zi Triumful Ortodoxiei, 
dar într-o vreme în care, mai mult ca oricând, nu 
numai Ortodoxia, ci întreaga creştinătate trăieşte 
umilinte şi încercări fără număr. Peste tot în iume 

credinţa creştină este pusă în discuţie, mai pe fata 
în regimurile atee sau totalitare, mai cu vicleşug în 
ţările peste care a pus stăpânire materialismul 
practic. În faţa acestor pericole și asalturi multiple 
şi variate ale Răului, Bisericile Ortodoxe au uneori 
tendinţa de a se închide în ele însele, de a-şi defini 
identitatea împotriva lumii care le înconjoară, 
împotriva celorlalte religii, împotriva creştinilor 
ne-ortodocsi, într-o înăsprire confesională ce poate 
fi înţeleasă din punct de vedere omenesc, dar care 
limitează puterea mesajului Evangheliei. Doar focul 
Sfântului Duh poate cuprinde lumea. 

„Lumea ” se opune Bisericii. Această coexistenta 
dureroasă trebuie oare imputată doar lumii ? Ce 
facem noi cu înţelepciunea lui Dumnezeu, cu 
cunoaşterea tainelor ce formează mediul în care 
trăim, cu focul dragostei care ne este împărtăşit din 
belșug? Dacă lumea se află în iadul necunoaşterii, 
al păcatului şi al suferinţei, noi trebuie să 
reamintim, mai întâi nouă şi după aceea lumii, că 
porţile acestui iad cu care ne învecinăm si care este, 
de asemenca, în noi, au fost smulse şi sfărâmate prin 
puterea de neînvins a Celui înviat. Dar credem noi 
oare cu adevărat aceasta? Credem noi cu adevărat, 
în adâncul sufletului nostru, în puterea de ncînvins 
a Celui înviat, în puterea biruitoare și actuală a 

Duhului Sfânt dătător de viaţă ? Nu ar trebui oare, 
pentru aceasta, să vorbim mai putin despre 
Ortodoxie şi mai mult despre Evanghelie şi despre 
Înviere? Nu ar trebui să contemplăm chipul cu 
şiroaie de sânge şi iluminat de iubire al Celui Înviat, 
al Celui care a venit nu pentru al se sluji, ci pentru 
a sluji si pentru a-şi da viaţa ca răscumpărare 
pentru viata lumii? 
Amin. 

Mai vast decât cerurile 
(8 martie 1987) 


În numele Tatălui, al Fiului şi al Sfântului Duh. 

Din an în an căutăm să cugetăm împreună asupra 
sensul acestei Ortodoxii care ne poartă. Din an în 
an repelăm, fără să ne repetăm totuși, căci Hristos 
este veşnicul nou. El ne fnnoieste în inspiraţie, El 
ne reinnoieste in cunoașterea Adevărului. Căci 
Adevărul nu este un adevăr rece și cerebral, dăruit 
o dată pentru totdeauna, ci este un adevăr viu şi 
personal, căci este Iisus Însuşi printre noi. Astăzi în 
Biserică şi până la sfârşitul vremilor se împlineşte 
făgăduinţa Domnului: Adevărat, adevărat zic vouă, 
de acum veţi vedea cerul deschizându-se şi pe 
îngerii lui Dumnezeu suindu-se şi coborându-se 
peste Fiul Omului (loan 1, 51). Cerul deschis şi 
îngerii coborând peste Fiul Omului, aceasta este 
taina Ortodoxiei. Ortodoxia nu este doar, aş spune 
chiar că nu este în primul rând, o doctrină. Ea este 
înainte de toate o experienţă vie a Bisericii, o 
experienţă a lui Dumnezeu, o comuniune cu 
Dumnezeu, o viaţă dumnezeiască ce se împărtășește, 

- se răspândește, care ţâşneşte în şuvoaie abundente, 
ce ne atinge si ne pătrunde lăuntric, de care suntem 
coplesiti uncori, care ne interpelează fără încetare 
pentru că ne solicită libertatea şi iubirea. 

Când mă gândesc astăzi la Ortodoxie îmi 
amintesc de botezul Rusiei, care va fi sărbătorit anul 
viitor. Acest mileniu nu este doar reamintirea unui 
eveniment punctual, este amintirea unui mileniu de 
cultură, de sfinţenie, de suferinţă şi de lupte 
spirituale pentru menţinerea, aprofundarea şi 
răspândirea credinţei creştine a Bisericii. Ceea ce 
este adevărat pentru Rusia este adevărat pentru toţi 
creştinii din Răsărit şi din Apus. A ne gândi la 
Ortodoxie înseamnă a ne gândi la botezul cu foc ce 
a fost răspândit peste Biserică în ziua Cincizecimii 
şi care de atunci continuă să se răspândească peste 
lumea întreagă până la sfârşitul veacurilor. Acest 
botez este darul, puterea şi harul Sfântului Duh. 
Sfântul Duh ne pătrunde şi ne deschide ochii inimii 
pentru a-l putea recunoaşte pe Hristos, pentru a-L 
putea mărturisi. Ortodoxia este deci înainte de toate, 
pentru noi şi pentru toate timpurile, mărturia 
deplină, profundă, personală şi eclesială totodată, 
că Hristos este om adevărat si Dumnezeu adevărat, 
Domn al universului şi de asemenea Stăpân al 
universului nostru interior. Pentru că inima mea este 

un univers chemat să devină mai vast decât cerurile, 
pentru că este vocaţia fiecăruia dintre noi aceea de 
a-l găzdui pe stăpânul cerului si al pământului, de a 
fi templu viu al dumnezeiestii Treimi. Aceasta este 
Ortodoxia. | 

Ortodoxia ne copleşeşte uneori prin belşugul de 
viaţă, de credinţă, de sfinţenie, de cultură totodată, 
de doctrină, de artă şi frumuseţe, pe care ni-l aduce. 
Iconografia şi imnografia, tradiţia liturgică, . 
sfintenia, spiritualitatea sau monahismul fac parte 
integrantă din Biserica noastră. În acest sens, 
Ortodoxia este sinonimă cu o bogăţie atât de mare 
încât ne ameteste. Dar această multiplicitate 
strălucitoare nu trebuie să ne facă să pierdem din 
vedere celălalt aspect al Ortodoxiei, care este 
simplitatea totală, unicitatea lui Iisus, aşa cum ne 
apare în Evanghelii. Simplitatea şi adevărul unei 
relaţii nu trebuie să se oprească la aspectele 
sensibile, ca iconografia sau cântarea liturgică — 
frumuseți care contin riscul unei abordări pur 
estetice — ci trebuie să se construiască pe 
esenţial: anume acela că noi suntem chemaţi să 
căutăm înăuntrul nostru și în afară, ridicând ochii 
spre cer si privind către aproapele nostru, unicul şi 
iubitul chip al Domnului lisus Hristos. Trebuie să 
cultivăm în noi un fel de nostalgie după lisus. Și nu 

trebuie să ne fie teamă să folosim, pentru a-L numi, 
calificativul ce apare într-unul dintre cele mai 
frumoase imne acatiste, adresate „dulcelui lisus”. 
Acest titlu de „dulce Iisus” nu are nimic dulceag 
sau sentimental. În experienţa Bisericii, este o laudă 
adusă Numelui lui Iisus. Căci trebuie să repetăm 
fără încetare acest Nume sfânt pentru a descoperi 
dincolo de Nume chipul şi prezenţa Unicului Iubit, 
a Celui la ale Cărui picioare era așezată Maria. De 
fiecare dată când citim Evanghelia, de fiecare dată 
când ne întoarcem inima spre interiorul nostru, acolo 
unde îl regăsim pe Domnul, suntem așezați la 
picioarele lui lisus. Aici uităm pentru o clipă toată 
bogăţia Ortodoxiei, pentru a-l contempla pur si 
simplu pe Domnul, fata către față, aşa cum avem 
nevoie şi aşa cum El dorește. Când Iisus spune pe 
Cruce: Mi-e sete, Îi este sete de dragostea omului, 
de dragostea noastră. Să nu pierdem din vedere 
această dimensiune interioară, această relaţie 
nuptiala, unică, iubitoare, a fiecăruia dintre noi şi a 
noastră a tuturor împreună cu Domnul. Căci El este 
aici, El este întotdeauna aproape de noi, bătând la 
poarta inimii noastre. El va intra dacă noi Îl vom 
lăsa să intre, iar dacă usa noastră va rămâne încuiată, 
EI se va retrage cu tristeţe. 

Și cum sărbătoarea de astăzi a fost instituită 

pentru a celebra restaurarea cultului sfintelor icoane, 
voi reaminti pur şi simplu că tot ce am spus aici se 
găseşte în taina icoanei. Icoana pe care o cinstim si 
icoana pe care o purtăm în noi nu se deosebesc: 
este întotdeauna aceeasi icoană, icoana Domnului 
nostru lisus Hristos. Icoana dinlăuntrul nostru este 
o icoană cu adevărat „nefăcută de mână 
omenească”, este o icoană sfinţită, pe care Însuşi 
Duhul Sfânt a pictat-o sau a gravat-o în inima 
omului. De aceea scopul nostru este de a regăsi în 
fiecare dintre noi această icoană şi de a o regăsi, de 
asemenea, în celălalt, în aproapele nostru. Astfel, 
icoana interioară, icoana pictată, icoana care este 
Liturghia, icoana care este Biserica, icoana care este 
preotul în ciuda infidelitatilor sale, icoana care este 
aproapele, mai ales cel care suferă, toate aceste 
icoane se cheamă unele pe altele pentru a forma, în 
cele din urmă, o singură şi strălucitoare icoană a lui 
Hristos. 
Amin. 


RoC) (i Ve 

Cerul deschis 
(19 martie 1989) 


În numele Tatălui, al Fiului şi al Sfântului Duh. 

Sărbătorim astăzi ceea ce în Biserică numim 
Triumful Ortodoxiei. Triumf, dar nu triumfalism, 
desigur, pentru că trebuie să păstrăm în minte 
cuvintele Sfântului Petru: Căci vremea este ca să 
înceapă judecata de la casa lui Dumnezeu (1 Petru 
4, 17). Dacă Dumnezeu ne dă harul de a trăi în 
credinţa, tradiţia, în comuniunea şi sfintenia 
Bisericii Ortodoxe, ni se va şi cere mult. 

Aş vrea să mă opresc asupra finalului din 
Evanghelia citită în această zi. După ce Natanail a 
mărturisit că Iisus este Fiul lui Dumnezeu, Împăratul 
lui Israel îi spune: Adevărat, adevărat zic vouă, de 
acum veți vedea cerul deschizându-se şi pe îngerii 
lui Dumnezeu Suindu-se şi coborându-se peste Fiul 
Omului. „A vedea cerul deschizându-se”, aceasta 
este Biserica, aceasta este Ortodoxia. Aceasta este 
credinţa noastră, nădejdea noastră şi, de asemenea, 
experienţa noastră. Căci noi avem certitudinea că 
cerul, care s-a deschis de trei ori în desfăşurarea 

tainei mântuirii, rămâne de acum înainte deschis 
pentru totdeauna. Nimeni şi nimic nu-l mai pot 
închide. Nimeni nu mai poate reconstrui zidul 
despărțitor pe care păcatul primului om l-a ridicat 
între Dumnezeu şi om şi pe care Hristos l-a 
desfiinţat; nimeni nu mai poate săpa din nou 
prăpastia între cer şi pământ, pe care Iisus a acoperit- 
0. Cerul s-a deschis de trei ori. La Viflaim, când 
Fiul lui Dumnezeu s-a întrupat şi când îngerii L-au 
lăudat pe Dumnezeu zicând: Slavd întru cei de sus 
lui Dumnezeu ... (Luca 2, 14). A doua oară cerul s-a 
deschis când Fiul Omului a înviat din morţi şi apoi 
s-a înălțat la cer. Cerul s-a deschis a treia oară în 
ziua Cincizecimii, când focul ceresc a coborât peste 
apostoli şi ucenici. 

De atunci noi trăim într-o permanentă 
Cincizecime, în torentul de foc al Duhului. Trebuie 
să fim conştienţi de aceasta şi să chemăm Duhul 
Sfânt în viata noastră. Trebuie să devenim noi înşine 
elan şi torent de viaţă, de credință, de dragoste. 
Biserica este cu adevărat Biserică atunci când se 
roagă. Atunci când se roagă omul este cu adevărat 
om, creat după chipul lui Dumnezeu şi chemat la 
asemănarea cu Dumnezeu. A fi chemat la asemănare 
înseamnă a intra într-un continuu dialog interior cu 
Dumnezeu. Biserica ne cheamă astăzi să descoperim 

că rugăciunea este motorul lăuntric prin care Duhul 
Sfânt trăieşte în noi, căci Duhul însuși este 
rugăciune. 

Când se ruga lisus, El se ruga în Duhul Sfânt şi 
se ruga pentru ca Duhul Sfânt să vină pe pământ. 
Foc am venit să arunc pe pământ şi cât as vrea să 
fie acum aprins (Luca 12, 49). Biserica este o taină 
de rugăciune, de invocare neîncetată, este laudă 
neîntreruptă. Toţi împreună, vii şi morţii, sfinţii şi 
cei mai puţin sfinţi, suntem uniţi în rugăciune în 
jurul tronului lui Dumnezeu si al tronului Mielului, 
aşa cum este descris în Apocalipsă. Rugăciunea 
unică a tuturor sfinţilor si a tuturor membrilor 
Bisericii urcă şi se integrează în singura rugăciune 
care sfarmă barierele şi traversează cerul, 
rugăciunca lui Hristos în persoană. Evanghelia după 
loan ne reamintește cât de puternică este rugăciunea 
lui Hristos. Epistola către Evrei o numeşte 
rugăciunea Arhiereului, căci Hristos este unicul 
Arhiereu. În sacerdotiul Vechiului Legământ, preoții 
aduceau încontinuu jertfe, pentru preoţi şi pentru 
ei, deoarece inima lor nu era curată. Jertfa lui Hristos 
este o jertfă curată, de aceea rugăciunea Lui urcă şi 
doar în El rugăciunea noastră poate să se înalte. 

Rugăciunea liturgică a Bisericii cuprinde 
întreaga creaţie. Căci întreaga creaţie îl laudă pe 

Domnul, ploaia, zăpada, grindina, apa, cerul şi 
pământul, fluviile şi munţii, toate vietatile insufletite 
şi toate creaţia neînsufleţită. Toate aduc Domnului 
o laudă neîntreruptă. Unii Sfinţi aveau o conştiinţă 
foarte puternică a acestui fapt, precum Sfântul 
Nectarie din Eghina care vorbea adesea maicilor 
din mănăstirea sa despre lauda pomilor, a florilor şi 
a plantelor. Într-o zi s-a aşternut în jurul lor o tăcere 
adâncă şi le-a fost dat fiilor săi duhovnicești să audă 
„într-adevăr ” cântarea aceasta de laudă. Psaltirea, 
care se termină cu acest verset, spune bine: Toată 
suflarea să laude pe Domnul (Ps. 150, 6). 


Ori, această laudă trebuie de asemenea să se 
înalțe din inima omului, care este adevăratul lăcaş 
al Duhului. Noi îl chemăm pe Sfântul Duh în inima 
noastră: Împărate ceresc, [...] Duhul adevărului, 
[...] vino si Te sdldsluieste întru noi. Trebuie ca 
inima noastră să devină din ce în ce mai mult templu 
al prezenţei lui Dumnezeu. Duhul Sfânt lucrează în 
noi fara încetare, dar cât de mult I se opune inima 
noastră ! Noi refuzăm prezenţa Sa ori nu Îl acceptăm 
decât pentru un scurt moment. Defectul nostru cel 
mai mare este acela că suntem căldicei. Cum spune 
Apocalipsa: O ! de ai fi rece sau fierbinte ! Astfel, 
fiindcă eşti căldicel — nici rece, nici fierbinte — am 

să te vărs din gura Mea (3, 16). A fi căldicel 
înseamnă a fi mediocru. Trebuie să luăm seama la 
lipsa de vlagă în rugăciune, în credință, în dragoste. 
A regăsi sensul rugăciunii interioare, al rugăciunii 
constante, acesta este secretul profund al Ortodoxiei. 
Aceasta transmite Ortodoxia, în tradiţia sa bimilenară, 
din generaţie în generaţie, prin experienţa, viaţa şi 
nevointa Sfinţilor. Această rugăciune neîncetată, 
această rugăciune interioară, acest suflu al Sfântului 
Duh în noi constituie secretul vietii noastre. Este 
programul nostru, este chemarea noastră. Şi trebuie 
să o căutăm, trebuie să o realizăm în noi. Nu ne 
lipseşte literatura referitoare la acest subiect: pe 
lângă Filocalie, există scrierile Părinților 
contemporani, noii Sfinţi, precum Ignatie 
Briancianinov, Teofan Zăvorâtul, Paisie de la 
Neamţ, care ne vorbesc în cuvintele timpului nostru. 
Ei ne învaţă că este cu putință, nu doar celor care 
au îmbrățișat viata monahală, dar şi fiecărui 
creştin, să se sfinteascd, să se umple de Duh Sfânt, 
să devină izvor de rugăcine neîncetată, aşa încât 
Numele sfânt al lui lisus să se înscrie în inimile 
noastre și să facă să se nască o lumină infinită. 
Suntem chemaţi cu toţii, fără excepţie, să trăim şi 
să realizăm acest program de rugăciune. 

Pentru a descoperi mai bine tainele rugăciunii 

inimii, se cade, de asemenea, să ne întoarcem către 
Maica Domnului, chemată să devină templu al lui 
Dumnezeu. Mic copil fiind, de la intrarea sa în 
Templu, ea se deprinde cu rugăciunca. Mai întâi, 
rugăciunea tradiţională către Yahve. Apoi aceasta 
va deveni rugăciunea către Fiul lui Dumnezeu, când 
Arhanghelul îi va descoperi chemarea sa şi Numele 
copilului pe care îl va purta în pântecele său. De 
acum înainte, mișcarea inimii Fecioarei Maria va fi 
încordată între rugăciunea către Dumnezeu şi 
rugăciunea către Acela pe care Il va naşte, pe care 
ÎI cunoaște şi Căruia îi murmură numele ca o mamă, 
si pe care Îl va vedea mai târziu, la naşterea Sa: 
lisus. Numele lui isus si Numele lui Dumnezeu se 
vor amesteca in ea putin câte putin. Toată taina 
Mariei constă în aceasta, în invocarea neîncetată şi 
iubitoare a acestor două nume. Prin harul Duhului 
Sfânt, al Cărui suflu a pătruns-o, aceste două nume 
sunt purtătoare ale prezenţei Tatălui si ale prezenţei 
Fiului. 

Aş spune că, în cele din urmă, noi suntem 
chemaţi să devenim rugăciune. Rugăciunea nu 
trebuie doar să aibă un timp şi un loc. Ea trebuie să 
devină realitatea cea mai profundă a vieții noastre. 
Noi pierdem mereu acest dar al rugăciunii, nu știm 
să păstrăm această comoară sfântă în vasele noastre, 

lăsăm să ne scape Sfântul Duh pe toate căile, din 
trupul şi din inima noastră. Dar trebuie să luptăm si 
să ne fortificăm inima, să o facem capabilă de a 
păstra acest har al Sfântului Duh, capabilă să 
păstreze prezenţa lui Hristos, pe care Îl primim în 
Biserică atunci când ne împărtăşim cu Sfântul Trup 
şi cu Cinstitul Sânge al Mântuitorului. Noi primim 
înlăuntrul nostru Duhul Sfânt sub formă de foc şi 
de apă vie, dar toate acestea trec de la noi foarte 
repede. Pentru a putea păstra acest suflu de viaţă, 
trebuie să învăţăm, prin pocăință, prin lucrarea 
lăuntrică, prin postul continuu al vietii noastre, să 
ne curatim si să ne întărim. Şi atunci când vom 
deveni noi înşine rugăciune, vom avea înlăuntrul 
nostru bucuria, focul şi dragostea de Dumnezeu din 
belşug, şi le vom putea împărtăşi celorlalți. 
Amin. 

Dragoste şi cunoaştere treimică 
(4 martie 1990) 


În numele Tatălui, al Fiului şi al Sfântului Duh. 
Din secolele VIII-IX se sărbătorește în prima 
duminică din Postul Mare, Triumful Ortodoxiei, 
adică triumful Bisericii Ortodoxe asupra icono- 
clasmului. Aş vrea să meditez împreună cu 
dumneavoastră asupra acestei Biserici Ortodoxe 
care este Maica noastră, cu condiţia ca noi să 
descoperim în ea harisma sa maternă. În ea nu trăim 
doar o viaţă omenească, ci trăim viaţa lui 
Dumnezeu. Ea ne introduce în cunoaşterea lui 
Dumnezeu şi în dragostea lui Dumnezeu. Această 
dragoste şi această cunoaştere a lui Dumnezeu sunt 
dragoste și cunoaștere treimice. Căci dacă 
"umnezeu este Treime, dacă credinţa noastră este 
treimică, nimic din viaţa Bisericii nu este străin de 
Sfânta Treime. 

De aceea noi putem, vorbind despre Ortodoxie, 
să evocăm mai întâi taina Tatălui, care este făcută 
din tăcere şi tandrete totodată. Tăcerea Celui care 
rostește Cuvântul si care este dincolo de cuvânt. 

Tandretea Celui care este infinită îndurare şi 
compasiune, a Celui care îl imbratiseaza pe fiul 
risipitor. Ortodoxia implică, în primul rând, un elan 
infinit spre izvoare, spre dincolo, spre înălțimi. 
Părinților Bisericii le place să vorbească despre acest 
elan, despre această urcare la care ne îndeamnă, de 
asemenea, Liturghia: „Sus să avem inimile !” 
Suntem astfel atrași spre înălţimi, noi care ne aflăm 
la poalele muntelui. Noi mergem, nu dintr-o culme 
în alta, ci, cum spunea Sfântul Grigorie de Nyssa, 
unul din marii Părinţi Capadocieni ai secolului IV, 
noi mergem din început în început, prin începuturi 
fără de sfârşit. Aceasta ne cheamă la umilință, dar 
la o umilinţă ce nu înlătură deloc certitudinea că 
suntem chemaţi să urcăm si să intrăm treptat în 
familiaritatea lui Dumnezeu şi în familiaritatea 
Tatălui. Această taină rămâne mai profundă decât 
toate, căci este mai uşor să vorbeşti despre taina lui 
Hristos şi chiar despre taina Sfântului Duh, decât 
despre cea a Tatălui, în aşa măsură rămâne Tatăl 
dincolo de orice cuvânt. 

Taina Tatălui nu se descoperă decât în Hristos: 
Cel ce M-a văzut pe Mine a văzut pe Tatăl (loan 14, 
9) îi spune Hristos lui Filip. Cel ce M-a văzut pe Mine 
[...]: Ortodoxia afirmă această certitudine a vederii 
lui Hristos. Veţi vedea cerul deschizându-se, spune 

Jisus primilor Săi ucenici, și pe îngerii lui Dumnezeu 
suindu-se şi coborându-se peste Fiul Omului. De 
acum cerul este deschis. Cerul este pe pământ şi 
pământul este în cer. Cele două se unesc în taina 
divino-umană a Bisericii. Biserica este acest pod, 
iar noi înşine suntem chemaţi să devenim acest pod 
pe care cerul şi pământul se unesc în taina lui 
Hristos. De aceea Ortodoxia nu este decât Hristos 
pătimind si preamărit, Hristos mort şi înviat, Hristos 
care a venit din cer pe pământ şi, urcând din nou de 
pe pământ la cer, ne antrenează cu El în Împărăţia 
cerurilor. Ortodoxia este taina lui Hristos. Ortodoxia 
nu are nimic altceva in fond de spus lumii. Este 
singurul lucru de care are lumea nevoie astăzi, de a 
învăţa si de a reinvata, de a auzi și de a reauzi 
minunea ultimă si unică a lui Hristos cel înviat. 
Trebuie totuşi adăugat că acest mesaj al lui 
Hristos înviat şi preamărit, noi îl primim şi îl 
transmitem în tradiția bimilenară a Ortodoxiei, în 
categoriile liturgice, sacramentale, spirituale şi 
iconografice ale Ortodoxiei. Trebuie să veghem ca 
acest aspect al Ortodoxiei să nu încarce chipul lui 
Hristos, icoana lui Hristos. Există o similitudine 
extraordinară între taina Ortodoxiei $i taina icoanei. 
Icoana nu are nevoie de aurituri, ea poartă în ea 
însăşi propria splendoare, mărirea şi adevărul său. 

Ortodoxia — adică Hristos cel viu, nu are nici el 
nevoie de aurituri. Ea trebuie tot timpul să ne trimită 
către Evanghelic, către lisus al Fericirilor, Omul 
durerilor” care s-a lipsit de slava dumnezeiască 
pentru a ne întâlni în sărăcia noastră, şi pentru a ne 
îmbogăţi prin sărăcia Sa, cum spune Sfântul Pavel. 
Părinţii Bisericii nu au făcut niciodată altceva decât 
că ne-au readus la taina lui Hristos. 


Ei o fac — este al treilea termen al Ortodoxiei -. 
în puterea Sfântului Duh. Fără Sfântul Duh, Hristos 
ar rămâne departe. El ar fi murit si poate ar fi înviat 
în urmă cu două mii de ani, dar El ar fi în cer, în 
timp ce noi suntem pe pământ. În Duhul Sfânt, cerul 
şi pământul se unesc. Duhul Sfânt ne dă suflul, 
elanul, dorinţa, foamea şi setea de Dumnezeu. Duhul 
Sfânt ne dă, de asemenea, certitudinea că Hristos a 
înviat şi că El nu este doar Domn, ci „ Domnul nostru 
lisus Hristos”. Acest termen care a fost întru totul 
banalizat prin uzaj, trebuie să fie descoperit în toată 
puterea adjectivului posesiv „al nostru”. Dacă El 
este „Domnul nostru”, aceasta înseamnă că noi 
suntem cu adevărat indreptati către El şi că suntem 
slujitorii Lui, prin puterea şi harul Sfântului Duh. 


3 A se vedea Isaia 53, 3. 

A dobândi sensul Ortodoxiei înseamnă, deci, să 
descoperi într-un mod trăit şi concret, într-o manieră 
personală și totodată eclesială, taina Sfintei Treimi; 
înseamnă a pătrunde în taina Treimii prin Duhul 
Sfânt Însuşi, Care ne smulge de sub povara noastră 
pământească şi ne introduce în inima lui Hristos și, 
prin El, în inima Tatălui. Toate acestea cer din partea 
noastră un efort. A dobândi sensul Ortodoxiei 
necesită o îndelungată ucenicie pe lângă un părinte 
duhovnicesc, aşa cum deprinderea artei icoanei 
implică o îndelungată ucenicie pe lângă un maestru 
iconograf. În această ucenicie, noi stim că suntem 
calauziti de părinţii duhovniceşti din toate timpurile, 
dar, dincolo de ei, noi suntem învăţaţi prin Duhul 
Sfânt, prin Hristos şi prin Tatăl Însuși. Căci Tatăl 
este unicul nostru Părinte, Hristos este unicul nostru 
Domn, iar Duhul Sfânt este singurul Care poate într- 
adevăr să împlinească acest miracol de a ne face să 
renaştem în credinţă, în iubire, în deplinătatea tainei 
Ortodoxiei. 


Trebuie să revenim la esenţial fără încetare. lar 
acest timp al Postului Mare este o perioadă în care 
creşterea noastră în Ortodoxie — adică în viata 
Sfintei Treimi — se face într-un ritm mai rapid, cu 

un har sporit al lui Dumnezeu. Căutarea stăruitoare 
a rugăciunii, a postului, a efortului spiritual, a 
dragostei de aproapele şi ea sporită, toate acestea 
ne ajută să ne smulgem din moleşeală, din patimi, 
din egoism. Acest timp al postului este un timp 
binecuvântat. Iată de ce la începutul Postului Mare 
reamintim taina Ortodoxiei, sau taina dumnezeirii 
şi a umanităţii Bisericii, adică taina Sfintei Treimi 
care coboară până la noi pentru a ne atrage către 
Ea. Devenim astfel noi înşine chipuri ale lui Hristos, 
devenim temple ale Duhului şi locaşuri ale Sfintei 
Treimi. Lumina lui Hristos străluceşte întru noi. 
Atunci se poate împlini în noi cuvântul lui Hristos: 
Aşa să lumineze lumina voastră înaintea oamenilor, 
încât ei să vadă faptele voastre cele bune — care nu 
sunt meritele noastre, ci opera Duhului — şi să-L 
slăvească pe Tatăl vostru cel din ceruri (Matei 5, 16). 
Amin. 

Priviti-i cât de mult se iubesc! 
(15 martie 1992) 


În numele Tatălui, al Fiului şi al Sfântului Duh. 

Triumful Ortodoxiei este triumful icoanei, adică 
al chipului lui Dumnezeu al cărui singur şi unic 
pictor este Dumnezeu Însuși. Nu există decât un 
chip al lui Dumnezeu. Acest chip este Hristos însuşi, 
Hristos cel veşnic, venind în lume şi descoperindu-ne 
dragostea Tatălui, descoperindu-l pe Tatăl ca iubire. 
Si această iubire ajunge până la noi pentru că, asa 
cum spune Sfântul Pavel, iubirea lui Dumnezeu s-a 
vărsat în inimile noastre, prin Duhul Sfânt, Cel 
dăruit nouă (Romani 5, 5). Iubirea lui Dumnezeu 
este o apă vic, este un parfum, o bucurie 
extraordinară, este viaţa. Prin iubire totul este dat. 
Această iubire se descoperă mai întâi în propriile 
noastre inimi, pentru că omul este creat după chipul 
lui Dumnezeu. Altfel spus, acest chip, adică Hristos 
Însuşi, se află în locul cel mai profund al fiinţei 
noastre. Cel mai profund înseamnă mai profund încă 
decât subconştientul, mai profund decât păcatul, mai 
profund decât această penumbra — lumină şi 

întuneric, încă rău deosebite una de cealaltă. Mai 
profund decât toate acestea este chipul lui 
Dumnezeu, este pecetea lui Dumnezeu în toată fiinţa 
omenească ce vine în lume. 

Evanghelia după Ioan spune: Cuvântul era 
lumina cea adevărată care luminează pe tot omul 
care vine în lume (1, 9). Chiar scopul venirii lui 
Hristos în lume este de a restaura acest chip al lui 
Dumnezeu în inima omului. A restaura acest chip 
înseamnă a-l face vizibil si strălucitor, înlăturând 
tot ceca ce îl împiedică să se întrezărească și să 
strălucească. Omul trebuie să înnoiască icoana ce 
se află în inima sa şi să devină el însuși icoană a 
prezenţei lui Hristos, templu al Duhului Sfânt. 
Sfântul Pavel aminteşte mereu: Nu știți, oare, că 
voi Sunteţi templu al lui Dumnezeu şi că Duhul lui 
Dumnezeu locuieşte în voi? (1 Corinteni 3, 16). 

Ortodoxia nu este nimic altceva decât această 
deplinătate a vieţii dumnezeiesti care ne este oferită. 
O primim mai întâi ca pe o sămânță ce creşte in 
noi, ca şi cum ar trebui să o aducem în lume. Ori, 
după cum spune în Evanghelia după loan Domnul 
nostru lisus Hristos, Femeia, când e să nască, se 
întristează, fiindcă a sosit ceasul ei; dar după ce a 
născut copilul, nu-şi mai aduce aminte de durere, 
pentru bucuria că s-a născut om in lume (16, 21). 

A-I purta pe Hristos în noi înseamnă astfel ca El să 
se nască în noi si, prin urmare, noi înșine să ne nastem 
în El. Aceasta este Ortodoxia, această deplinătate de 
viaţă dumnezeiască în noi, care ne permite să 
înţelegem cuvintele Sfântului Pavel: Nu mai trăiesc 
eu, ci Hristos trăieşte în mine (Galateni 2, 20), sau 
cele ale Sfântului Joan Botezătorul: Acela trebuie să 
crească, iar eu trebuie să mă micşorez (loan 3, 30). 
Adică întreaga noastră existenţă este o transformare 
constantă, în care vechiul om din noi moare, în timp 
ce omul nou, Hristos, se naște şi creşte pentru a şedea 
pe tronul dumnezeiesc care este inima noastră. 

Noi suntem purtători ai acestei Ortodoxii, 
fiecare în particular si toţi împreună. Fiecare dintre 
noi, pentru că lucrează această legătură de dragoste 
între Dumnezeu — Fiul şi Tatăl în puterea Sfântului 
Duh — și fiinţa mea cea mai personală. Şi toţi 
împreună, căci Ortodoxia este Biserica. Biserica nu 
este numai comunitatea prezentă aici, întrunită în 
taina lui Hristos, ci sunt si sfinţii, din trecut şi din 
prezent, stiuti și nestiuti, toţi cei care s-au hrănit cu 
Trupul lui Hristos, toţi cei care s-au adăpat cu 
Sângele Său, toţi cei care au fost afundati în apa vie 
a Sfântului Duh, toţi cei care, altădată, acum și în 
viitor, au fost şi vor fi cuprinși de dragostea lui 
Hristos. În aşa fel că Biserica este această totalitate, 

această deplinătate in care toţi oamenii sunt 
chemaţi să intre pentru a trăi. Marginile Bisericii 
rămân o taină, nu le cunoaştem, ele ne depăşesc. 
Noi nu suntem chemaţi să judecăm, noi nu putem 
să închidem pe cineva, oricine ar fi, in afara 
Bisericii. Biserica este aici, primitoare, poftindu-i 
pe toţi să intre, să-L recunoască pe Hristos, să Îl 
descopere şi să I se supună. A se supune lui Hristos 
înseamnă a vrea ca El să fie legea mea, ca El să fie 
viata mea și să accept să-mi rânduiesc toată existenţa 
în acord cu dragostea Sa, cu cuvântul Său, cu voinţa 
Sa. Ortodoxia devine atunci Ortodoxia comunităţii 
vii care suntem noi, legată de toate celelalte 
comunităţi de pe pământ, şi atunci noi mărturisim 
cu adevărat, cum o făceau primii creştini, despre care 
se spunea: Privifi-i cât de mult se iubesc! Dragostea 
creştinilor, nu doar în cadrul comunităţii, ci strălucind 
în afara comunităţii, a fost şi rămâne chiar pecetea 
adevărului Bisericii. Căci fără dragoste, adevărul 
Ortodoxiei rămâne un adevăr mort. 

Pentru a încheia, voi aminti doar sensul 
cuvântului „ortodoxie ”. În greceşte, „ortodoxie” 
înseamnă „lauda cea adevărată”. Înseamnă a-L 
mărturisi pe Hristos, a mărturisi Dumnezeiasca 
Treime, a mărturisi toate Tainele şi dogmele 
Bisericii. Această mărturisire de credinţă este o 

formulare în limbaj omenesc a unci experienţe de 
negrăit. Dar orice mărturisire de credință este mai 
întâi interioară, inseparabilă de rugăciune şi de 
cântarea de laudă. Un sfânt din Biserica primară 
spunea că acela care se roagă este teolog. Doar în 
măsura în care suntem noi înşine transformați si 
innoiti prin rugăciune, personală $i comunitară în 
acelaşi timp, credinţa noastră va creşte, se va stabiliza 
şi va deveni certitudine. Prin urmare, trebuie să 
începem prin a creşte în lauda lui Dumnezeu, apoi 
această laudă ne duce la cunoaşterea lui Dumnezeu, 
la vederea lui Dumnezeu. Atunci, cum spune 
Evanghelia de astăzi, vom vedea cerul deschizându-se 
şi pe îngerii lui Dumnezeu suindu-se şi coborându-se 
peste Fiul Omului. 

În Biserică, noi stim că cerul este de acum 
deschis şi că noi suntem în cer şi pe pământ totodată. 
Noi ştim, de asemenea, că trebuie să transformăm 
acest pământ în cer, depunând în el seminţe de 
dragoste, de milostivire, de blandete şi de omenie. 
Căci adevărata omenie este cea a lui Hristos. Aceasta 
este raţiunea de a fi a Ortodoxiei: a face ca lauda 
noastră şi viziunea noastră despre Dumnezeu să 
poată să se întrezărească în viaţa noastră cotidiană, 
pentru această lume în care trăim. 

Amin. 

A fi creştin înainte de toate 
(3 martie 1996) 


În numele Tatălui, al Fiului şi al Sfântului Duh. 

În mod tradiţional, din an în an, la această 
sărbătoare a Ortodoxiei încercăm să luăm seama la 
identitatea noastră ortodoxă. Şi din an în an 
aprofundăm unul sau altul dintre aspecte, una sau 
alta dintre caracteristicile Bisericii noastre. 

Aş începe cu icoana. Icoana care nu este numai 
un simbol, icoana care ne poartă dincolo de ea 
însăşi: prin icoană ajungem în prezenţa lui 
Dumnezeu, în harul Sfântului Duh şi, de asemenea, 
în prezenţa şi lauda Sfinţilor. S-ar putea da această 
primă definiţie: Ortodoxia nu este doar imagine, ci 
este şi cea la care trimite imaginea. Această imagine, 
care ne amintește icoana lăuntrică din inima fiecărei 
fiinţe omeneşti, este chipul lui Hristos. Noi trebuie 
să ajungem în consonanta, conformi cu această 
icoană a lui Hristos, care străluceşte dincolo chiar 
de trupul nostru şi de viaţa noastră. 

Apoi voi vorbi despre rugăciunea inimii, în care 
se concentrează toată spiritualitatea şi toată marea 

tradiţie a isihasmului. Ea nu este desigur un apanaj 
al Ortodoxiei, ci este chiar adevărul vieţii noastre: 
cât timp inima noastră rămâne rece şi seacă, toate 
rugăciunile pe care le vom spune nu vor fi decât 
cuvinte, la limita vorbăriei. Să ne amintim de 
versetul din Cântarea Cântărilor: Eu dorm, dar 
inima mea veghează (5, 2). Când inima veghează, 
când inima se trezeşte, rugăciunea devine adevărată 
şi toată rugăciunea omului devine rugăciune a 
inimii, rugăciunea lui Iisus. 

Aş arăta, de asemenea, toată bogăţia 
imnografica a Bisericii Ortodoxe, această învăţătură 
constantă în care ne scăldăm fără să ne dăm seama 
de aceasta, pentru că Părinţii care au compus şi pus 
pe note aceste imne sunt, de asemenea, cei care au 
formulat elementele fundamentale ale credinţei. 
Totuşi, dacă vrem să revenim la esenţial, dacă vrem 
să simplificăm lucrurile şi să lăsăm la o parte pentru 
o clipă această parcă prea mare bogăţie a Tradiţiei, 
aş spune că esentialul Ortodoxiei este viata în 
Hristos, este faptul de a fi creştin, a fi pur şi simplu 
creştin. Pentru că înainte de a fi ortodocşi, noi 
suntem creştini. Ce înseamnă cuvântul „creştin ”? 
Acest cuvânt — folosit pentru prima dată în Antiohia 
pentru a-i desemna pe ucenicii lui lisus — a devenit 
un fel de apelativ general banalizat, care a încetat 

să corespundă unei realităţi trăite. Ori, a fi creştin 
însemna la început a fi pecetluit de către Hristos, 
de ungerea lui Hristos. Aşa cum spunea Sfântul 
Chiril al Ierusalimului în secolul IV în cateheza sa: 
Noi suntem unşi de Duhul Sfânt; noi am devenit 
hristoşi. Cuvântul „hristoşi ” îi desemnează pe cei 
care au primit ungerea, care sunt miruiti, adică 
oameni care, puşi deoparte prin această ungere, 
pecetluiti si pătrunşi de harul Duhului Sfânt, sunt 
chemaţi să devină asemenea lui Hristos. 

Când vorbim despre Ortodoxia noastră, avem 
tendinţa de a ne deosebi de confesiunile ne- 
ortodoxe, de protestanți, de catolici etc. Este un 
lucru bun, pentru că trebuie tot timpul să încercăm 
să delimităm şi să aprofundăm credinţa noastră, 
adevărul nostru, tradiţia noastră. Dar să nu fie cu 
riscul de a uita că suntem pur şi simplu creştini, 
înainte de a fi creştini ortodocşi. Noi purtăm Numele 
lui Hristos pentru că Îl avem gravat în inimile 
noastre. Prin sfântul Botez, noi suntem puși de-o 
paie: suntem trimiși în lume, dar nu suntem din 
lume; noi suntem răscumpăraţi prin Sângele lui 
Hristos; suntem adăpaţi cu sângele lui Hristos, 
hraniti cu propriul Său Trup, devenind una cu El, 
într-o asemenea măsură încât, după expresia 
Sfântului Apostol Pavel, nu eu sunt cel ce mai 

trăiesc, ci Hristos este Cel ce trăieşte întru mine 
(Galateni 2, 20). Aceasta înseamnă să fii creştin: să 
fii în Hristos şi Hristos să fie în tine. Prin acest dublu 
„În”, prin această dublă întrepătrundere, eu Îl 
primesc pe Domnul în inima mea și Domnul Însuşi 
îşi deschide propria Sa inimă pentru a mă primi. 
Iar Eu, când Mă voi înălța de pe pământ, ti voi 
trage pe toți la Mine (loan 12, 32). 


Până la sfârşitul veacurilor, se poate vorbi doar 
despre două înălțări ale lui Iisus de pe pământ: S-a 
înălțat de pe pământ pe Cruce şi S-a înălţat de pe 
pământ întru Slava Sa. Răstignirea Domnului a avut 
loc într-un moment bine precizat al istoriei dar, cu 
toate acestea, noi avem sentimentul că ea are loc 
mereu în Biserică, datorită păcatelor noastre. Dar 
Domnul S-a înălţat de pe pământ întru slavă în ziua 
Înălţării şi, de atunci, ne atrage la El. Ne atrage la El 
într-o mişcare continuă, o mişcare pe care aş numi-o 
de nestăpânit. Suntem antrenați de o nouă forță de 
atracţie care nu acţionează în Jos, ci către înălțime. 
Astfel, întreaga noastră viaţă este definită, construită 
pe viaţa în Hristos, prin puterea de atracţie, de 
transfigurare, de binecuvântare a Sfântului Duh, care 
ne înalţă şi ne face „una ” cu Hristos. 

El este Cel care ne înflăcărează pentru a trăi în 

Dumnezeu, El care suspină în inimile noastre: Ava, 
Părinte! Spre sfârşitul Liturghiei rostim Tatăl 
nostru. Este Duhul Sfânt cel care — coborând peste 
Sfintele Daruri, adică peste pâinea şi vinul care 
devin Trupul si Sângele lui Hristos — coboară peste 
comunitatea pe care o formăm, ne transformă 
împreună în Trupul şi Sângele lui Hristos, este 
Duhul Sfânt cel care ne permite să îl numim ,, Tatăl 
nostru ” pe Dumnezeu. El este cel care ne învaţă să 
simţim şi să stim că aceasta nu este o expresie 
iluzorie, neintemeiata, ci că noi suntem cu adevărat 
copii ai Tatălui, că El este Tatăl nostru si că noi 
suntem, prin urmare, fraţi unii altora. 

Toate acestea înseamnă, în cele din urmă, că 
Biserica căreia îi apartinem şi în care descoperim 
că suntem fii ai lui Dumnezeu, fraţi cu Hristos şi 
între noi, unii cu alţii, această Biserică ne situează 
nu in faţa unor ne-ortodocsi, ci în fata celor ce sunt 
în afara Bisericii, a celor ce sunt în afara numelui 
de „creștin, pur $i simplu în afară. lar Biserica, 
Biserica lui Hristos, are ca misiune fundamentală 
să fie aici ca o lumină şi să mărturisească înaintea 
lumii despre dragostea infinită a lui Dumnezeu. 
Avem prea mult tendinţa de a ne închide în 
comunităţile noastre, în particularismul nostru 
ortodox, uitând că avem în faţă o lume imensă, o 

lume care ignoră taina ce o poartă în sine, o lume a 
cărei inimă tânjeşte fără să ştie spre ce, dar care, în 
mod fundamental, ÎI caută pe Dumnezeu. O lume 
care ar vrea să-L cunoască, să-L iubească, să trăiască 
întru El. Noi creştinii avem o imensă 
responsabilitate fata de această lume. Mi se pare că 
dacă suntem plini de Duhul Sfânt nu mai putem 
rămâne la căldură, în noi înşine, închiși împreună 
în frumoasele, marile şi luminoasele noastre 
comunităţi euharistice. Căci, acolo unde îi este cu 
putinţă, Biserica trebuie să ducă spre cei săraci, spre 
cei goi, spre cei desconsideraţi, ceea ce a primit, 
adică iubirea şi cuvântul lui Dumnezeu. 

Astăzi, în această Duminică a Ortodoxiei, să 
purtăm deci în noi toată deplinătatea si marea 
tradiţie a Bisericii Ortodoxe, care este a noastră, să 
ne amintim că noi suntem, înainte de toate creştini 
şi că Dumnezeu ne-a aşezat înainte o sfântă și mare 
vocaţie, aceea de a fi icoane ale lui Hristos în lume. 
Amin. 

Biserica, icoană a slavei dumnezeiesti 
(17 martie 1997) 


În numele Tatălui, al Fiului şi al Sfântului Duh. 

În marea sa bucurie din această zi, Biserica 
readuce în memoria sa rugătoare mărturisirea 
integrală a credinţei ortodoxe, aşa cum a fost 
formulată de Sinoadele Ecumenice şi cum este 
înscrisă în Simbolul de credință numit niceo- 
constantinopolitan. Credinţa catolică — si cuvântul 
este luat aici în sensul lui doctrinar, nu confesional 
— se defineşte prin conştiinţa că suntem dependenţi 
de adevărul dumnezeiesc revelat, la care accedem 
treptat şi în care încercăm să trăim cât mai profund 
cu putinţă. Acest adevăr este un adevăr viu, este 
adevărul lui Dumnezeu, adevărul personal — adevărul 
ipostatic, pentru a folosi limbajul teologic — adevărul 
Persoanelor dumnezeieşti, mai ales al lui Hristos 
care spune despre Sine: Eu sunt Calea, Adevărul şi 
Viaţa (loan 14, 6). De asemenea, El spune: Eu sunt 
vița cea adevărată (loan 15, 1), Eu sunt pâinea care 
s-a pogorât din cer (loan 6, 51). Toate aceste cuvinte 
ale Evangheliei după Ioan ni-L dezvăluie pe Domnul 

ca adevărata icoană a Tatălui, Cel care poartă viata 
dumnezeiască şi o comunică în Duhul Sfânt. Atunci 
când vorbim despre adevărul credinţei ortodoxe, 
trebuie să ne amintim că în Dumnezeu -- şi, prin 
urmare, în interiorul cel mai profund al fiinţei 
noastre — adevărul şi viata nu sunt decât una, 
adevărul şi iubirea nu sunt decât una, adevărul şi 
sfintenia nu sunt decât una, si, în sfârşit, adevărul 
si frumosul nu sunt decât una. Aceasta este 
important în mod particular pentru sărbătoarea de 
astăzi. Frumuseţea este unul dintre aspectele cele 
mai manifeste ale strălucirii veşnice a slavei 
dumnezeiesti care cuprinde lumea. O descoperim 
în fiecare floare, în fiecare fir de iarbă, în fiecare 
fiinţă vie. În fiecare creatură vie există o fărâmă a 
frumuseţii ca si a înţelepciunii dumnezeieşti, adică 
o fărâmă din armonia şi din unitatea lui Dumnezeu. 
Căci Dumnezeu este, în același timp, Unul și 
Treime. Treimea este un singur Dumnezeu și în 
acelaşi timp este deplinătatea infinită a vieţii, a 
darului ‘si a energiei. În Dumnezeu totul este una, 
în Dumnezeu totul este deplinătate. 

Atunci când, pornind de aici, ne întoarcem către 
Ortodoxie si către Biserică, ne simţim copleșiți de 
bogăţia infinită manifestată în doctrina şi 
spiritualitatea sa de-a lungul a două milenii de 

existenţă creștină, ele însele pregătite prin mai bine 
de un mileniu de existenţă a poporului Israel. Şi cu 
cât descoperim abundența inepuizabilă a vistieriilor 
acumulate în diferite tari, în diferite epoci şi în 
diverse medii, cu atât suntem mai uimiti, dar si mai 
copleşiţi. Atunci se naște în noi o nevoie de 
nestăpânit de a aduce credinţa noastră la esenţial. 
Ori, care este esentialul ? Este o relaţie vie de 
dragoste cu persoana lui Hristos. Esentialul este să- 
L descoperi — dincolo de Domnul aşa cum ne apare 
în diferitele culturi ortodoxe şi creştine — pe unicul 
lisus din Evanghelii. De aceca este atât de important 
să facem din Evanghelie lectura noastră constantă, 
zilnică şi asiduă, căci în Evanghelie ne impartasim 
într-un mod privilegiat si personal cu Domnul. 
Evanghelia, care este Cuvântul lui Dumnezeu, este 
locul indispensabil de comuniune, locul prezenţei 
reale a Domnului şi a dumnezeiestii Treimi. De 
aceea trebuie să avem grijă ca bogăţia Ortodoxiei 
să nu acopere unicul necesar, perla prețioasă, pentru 
care noi trebuie să fim capabili în orice moment să 
abandonăm totul, pentru a rămâne în liniştea 
interioară a comuniunii cu Domnul. 


Putem spune că Biserica, cu sfintele Sale Taine, 
cu icoanele sale, cu învățământul său şi cu lunga sa 

tradiţie, este ea însăşi icoană. O icoană ce se află 
încă în lucru, o icoană pe care o venerăm. Dacă 
Biserica este ea însăși icoană, este pentru că noi 
înşine, fiecare dintre noi, suntem de asemenea sau 
trebuie să devenim icoane în viata noastră profundă, 
în viaţa noastră comunitară. Parohia, fiecare 
comunitate euharistică este de asemenea icoană a 
lui Hristos. Iar cel care spune icoană, spune 
transparenţă, pentru că o icoană nu poate fi clară, 
nu poate fi adevărată, nu poate fi pură decât dacă 
devine transparentă la modelul său. Noi ştim în ce 
măsură chipul lui Dumnezeu care este în noi, care 
este în inima vieţii noastre şi care este substanţa 
fiinţei noastre, miezul său veşnic, sfinţit si 
dumnezeiesc, este în realitate întunecat și nu lasă 
să transpară modelul. Trebuie să tindem mereu — 
iar Postul Mare are menirea de a ne ajuta să ne 
curatim — să eliberăm această icoană interioară de 
necuratic, de zgură, de toate lucrurile adăugate care 
împiedică slava, lumina, harul lui Dumnezeu să 
strălucească din noi. Aceasta este adevărat pentru 
fiecare dintre noi. Aceasta este adevărat pentru 
fiecare comunitate. Căci această curăţire este 
personală şi, în același timp, eclesială. Fericitul 
Augustin spunea: Deveniţi ceea ce sunteţi. 
„ Deveniti”’, adică lăsaţi să iasă la iveală din voi ceea 

ce doarme în adâncul vostru, ceea ce este ascuns in 
fiecare dintre voi. Ori, ceca ce este ascuns în fiecare 
dintre noi este chipul lui Dumnezeu. Despre acest 
chip vorbeşte Sfântul Apostol Pavel când, cu lacrimi 
de compasiune maternă, se roagă si exclamă pentru 
copiii săi duhovnicești: O, copiii mei, pentru care 
Sufăr iarăşi durerile naşterii, până ce Hristos va 
lua chip în voi! (Galateni 4, 19). Aceste cuvinte ale 
Apostolului ne luminează și ne fac să presimtim ce 
drum imens se află înaintea noastră. Un drum de 
har pe care înaintăm spre sfinţenie, spre 
transfigurarea întregii noastre fiinţe, spre 
îndumnezeire. Domnul să ne dea harul de a deveni 
icoane ale slavei dumnezeiesti, pentru ca lumea să 
vadă faptele noastre cele bune şi să slăvească pe 
Tatăl nostru Cel din ceruri (cf. Matei 5, 16). Amin. 


Piatra prețioasă din Ierusalim 
(8 martie 1998) 


În numele Tatălui, al Fiului şi al Sfântului Duh. 

A vorbi despre icoană înseamnă, întâi de toate, a 
vorbi despre Domnul Dumnezeu și Om, a vorbi în 
profunzime, în adevăr, în deplinătate. Nu există decât 
o singură icoană, un singur chip, este Hristos Însuși. 
Cum spune Sfântul Apostol Pavel, El este chipul lui 
Dumnezeu cel nevăzut. Tot ceea ce putem căuta și 
descoperi ca și chip al lui Dumnezeu în lume, în omul 
creat după chipul și asemănarea lui Dumnezeu, ne duce 
întotdeauna către esenţial: Acela care nu este doar 
Dumnezeu adevărat, Fiul Tatălui, dar care este si om 
adevărat şi care în divino-omenitatea sa ne descoperă 
taina Tatălui, pe care nimeni nu-L poate reprezenta, 
pe care nimeni nu îl poate vedea, pe care nimeni nu ÎI 
poate descrie, dar pe care Îl putem totuşi cunoaşte. 

Dorinţa de a-l vedea pe Tatăl este profund 
înscrisă în inima omului. Ne întrebăm constant 
despre taina Tatălui, şi nu putem decât repeta cererea 
lui Filip adresată Domnului înainte de Patimile Sale: 
Doamne, arată-ne nouă pe Tatăl (loan 14, 8). Dorim 

să ÎI vedem pe Acela căruia ne rugăm, pe Care ÎI 
numim Tată, cu Numele pe care Însuşi lisus ni l-a 
descoperit: Tată, Eu le-am descoperit numele Tău. 
Domnul este icoana adevărată care ne conduce 
constant dincolo de icoană chiar, până la Tatăl. 


În timpul Bisericii, care este al nostru, aceasta ni se 
descoperă în Duhul Sfânt ca şi Trup al lui Hristos. Prin 
urmare Biserica, în totalitatea sa, în plinătatea sa, în 
adevărul său, în limbajul său, în arta sa liturgică, în 
rugăciunea sa, în toate manifestările sale, participa la 
această ființă iconică. Și în măsura în care ea este Trupul 
lui Hristos, acest Trup al cărui cap este Hristos, nu putem 
vorbi despre Hristos fără Biserică şi nu putem vorbi 
nici de Biserică fără Hristos. Astfel, Biserica este în 
întregime icoană. Iar noi, la rândul nostru, când intrăm 
în această Biserică și când devenim pictre preţioase ale 
Ierusalimului ceresc, noi devenim de asemenea icoane. 
Devenim icoane în măsura în care chipul lui Hristos, 
ascuns și gravat în adâncul inimii noastre, se eliberează 
şi se descoperă la capătul unei lungi strădanii, a unei 
dureroase şi grele nașteri, căci noi suntem de asemenea 
chemaţi să îl aducem în lume pe Domnul lisus. Pe 
măsură ce întunericul nostru se risipeşte, întunericul din 
jurul nostru se risipește de asemenea şi noi devenim 


ws? 


„purtători de lumină „adică i icoane. 

Nu se poate concepe Biserica Ortodoxă, nici 
credinţa sa, nici marea sa tradiţie fără icoană. Dar 
aceasta este adevărat numai cu condiţia ca icoana să 
fie adevărată, să corespundă dogmelor afirmate de 
Biserică. Există pentru pictura icoanei norme canonice, 
nu se poate picta o icoană oricum. Tot la fel, pentru a 
degaja icoana care este în adâncul inimii noastre, 
există, de asemenea, norme si exigente, adică punerea 
vieţii noastre în acord cu Cuvântul lui Dumnezeu, cu 
Evanghelia. Căci această icoană nu se poate manifesta 
decât în măsura în care viaţa noastră întreagă intră în 
armonie cu Evanghelia. Dezacordul dintre icoana din 
noi şi ceea ce vrem noi să arătăm lumii, înseamnă 
trădarea, degradarea icoanei. Adesea, în viata Bisericii 
ca si in viata noastră personală, vedem că icoana este 
imperfectă, că nu este adevărată: chipul pe care îl 
prezentăm lumii nu este întotdeauna adevărat, ci doar 
o faţadă, şi ne asemănăm celor pe care Domnul îi 
numeşte morminte pline de necurăţie. 

Trebuie deci să facem un efort continuu. La aceasta 
ne îndeamnă astăzi Biserica în timpul Postului Mare, 
un efort de purificare, de transformare lăuntrică a inimii. 
Domnul este aproape de noi, El chiar vine spre noi, El 
aleargă spre noi. Dar în acelaşi timp, El îngăduie ca noi 
să nu simţim tot timpul prezenţa Sa, pentru a trăi noi 
înşine nevoia dureroasă de a alerga către El, din toată 

putina putere a inimii noastre, pentru a ne întoarce către 
El şi pentru a-L striga: Doamne, vino în ajutorul meu, 
nu întârzia! cum spune psalmistul (Psalmul 69, 6). 


Astfel, toată bogăţia Ortodoxiei al cărei „ triumf” 
îl sărbătorim noi astăzi, toată deplinătatea sa, toată 
comoara artei şi Liturghiei sale, toată frumuseţea 
dogmelor sale, toate acestea sunt în slujba „unicului 
necesar”, care este întâlnirea inimii omului cu 
Domnul. Dincolo de limbajul atât de grăitor al artei, 
această întâlnire a inimii cu Domnul are loc, de fapt, 
în linişte, în intimitate. Când te rogi, spune Domnul, 
intră în cămara ta si, închizând uşa, roagă-te Tatălui 
tău, Care este în ascuns, și Tatăl tău, Care vede în 
ascuns, iţi va răsplăti tie (Matei 6, 6). Calea către 
Dumnezeu este întotdeauna una de intimitate, o cale 
în care, dincolo de întreaga bogăţie a tradiţiei noastre 
ortodoxe, trebuie să încercăm să-l regăsim pe lisus 
din Evanghelii, Acela care vorbeşte fiecăruia dintre 
noi într-un fel unic, Acela care vrea să ne întâlnească 
şi să vorbească în particular cu fiecare dintre noi. 
Când convorbirea cu Domnul are loc, atunci putem 
spune ca şi discipolii care mergeau spre Emaus: Oare 
nu ardea in noi inima noastră, când ne vorbea pe 
cale si când ne tâlcuia Scripturile? (Luca 24, 32). 

Această inimă arzând este darul Sfântului Duh, 

care ne permite să Îl întâlnim, să ÎI recunoaştem, să 
ÎI iubim, să ÎI dorim pe Domnul din toată inima 
noastră: Dacă Mă iubeşte cineva, va păzi cuvântul 
Meu, şi Tatăl Meu îl va iubi, şi vom veni la el şi vom 
face locaş la el Joan 14, 23). Astfel, Duhul Sfânt 
este cel care ne deschide braţele părintești si ne 
conduce către Tatăl. Invers, când Domnul ne cheamă 
spre El şi se uneşte cu noi, El ne adapă de suvoaie 
dătătoare de viață ale Duhului, El ne dă focul 
Duhului, care face să crească în noi o dragoste 
arzătoare, El ne dă suflul Duhului, care ne înalţă tot 
mai mult spre înălțimile Ierusalimului ceresc. 
Căci calea noastră este o cale de comuniune în 
Sfânta Treime: aici este întreg scopul vieţii noastre. 
Pentru moment, noi suntem toţi pe cale, pe calea care 
duce către Pastile noastre prin moartea vechiului om, 
care duce la Înviere întru Mântuitorul. Pentru aceasta, 
trebuie încă să ne pocăim, să ne pocăim din ce în ce 
mai profund. Să nu uităm că neamul blestemat al 
demonilor nu iese decăt cu rugăciune si cu post, cum 
a spus Domnul, prin rugăciunea profundă a întregii 
noastre fiinţe, prin postul de toată hrana pământească 
ce ni se oferă, post de gânduri, post de pofte. Atunci, 
cu o inimă cumpătată şi cu un mers ușor, îl vom putea 
contempla pe Domnul Paștilor în harul Duhului Sfânt. 
Amin. 

